《月夜游秋水桥岸》
清代·袁佑

藕花短短苇花齐，渔艇秋烟草阁西。出寺溪云随意远，过桥山月趁人低。

与谁相对惟孤鹤，何处寻僧信杖藜。砧杵不闻千户静，萧萧城阙夜乌啼。

作者简介：直隶东明人，字杜少，号霁轩。康熙十一年拔贡，官内阁中书。十八年，召试博学鸿儒，授翰林院编修。迁中允。所撰《诗》、《礼》、《左》、《史》、《老》、《庄》、《荀》、《杨》、《离骚》、《杜诗》注释皆散佚，存门人所刻《霁轩诗钞》。